CELEX: E2006C0394
Language: el
Date: 2006-12-13 00:00:00
Title: Απόφαση της Εποπτεύουσας Αρχής της ΕΖΕΣ αριθ. 394/06/COL, της 13ης Δεκεμβρίου 2006 , για την έγκριση του επικαιροποιημένου καθεστώτος που υπέβαλε η Νορβηγία για την απόσυρση όλων των ψαριών των νορβηγικών ιχθυοτροφείων που μολύνθηκαν από λοιμώδη αναιμία του σολομού (ΛΑΣ)

24.5.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 132/36
            
         
      ΑΠΌΦΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ
   αριθ. 394/06/COL
   της 13ης Δεκεμβρίου 2006
   για την έγκριση του επικαιροποιημένου καθεστώτος που υπέβαλε η Νορβηγία για την απόσυρση όλων των ψαριών των νορβηγικών ιχθυοτροφείων που μολύνθηκαν από λοιμώδη αναιμία του σολομού (ΛΑΣ)
   Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,
   ΕΧΟΝΤΑΣ ΥΠΟΨΗ τη συμφωνία για τον Ευρωπαϊκό Οικονομικό Χώρο (στο εξής συμφωνία ΕΟΧ), και ιδίως το άρθρο 109 και το πρωτόκολλο 1,
   ΕΧΟΝΤΑΣ ΥΠΟΨΗ τη συμφωνία μεταξύ των κρατών της ΕΖΕΣ σχετικά με την ίδρυση Εποπτεύουσας Αρχής και Δικαστηρίου, και ιδίως το άρθρο 5 παράγραφος 2 στοιχείο δ) και το πρωτόκολλο 1,
   ΕΧΟΝΤΑΣ ΥΠΟΨΗ την πράξη που αναφέρεται στο σημείο 3.1.7 του κεφαλαίου Ι του παραρτήματος Ι της συμφωνίας ΕΟΧ, δηλαδή την οδηγία 93/53/ΕΟΚ του Συμβουλίου, της 24ης Ιουνίου 1993, σχετικά με τη θέσπιση στοιχειωδών κοινοτικών μέτρων για την καταπολέμηση ορισμένων νόσων των ψαριών, όπως έχει τροποποιηθεί, όπως προσαρμόστηκε με το πρωτόκολλο 1 της συμφωνίας ΕΟΧ, και ιδίως το πρώτο εδάφιο του άρθρου 6 στοιχείο α) της πράξης αυτής,
   ΕΧΟΝΤΑΣ ΥΠΟΨΗ την απόφαση της Εποπτεύουσας Αρχής της ΕΖΕΣ αριθ. 196/04/COL, της 14ης Ιουλίου 2004, για την εξουσιοδότηση του μέλους με ειδική αρμοδιότητα για την ελεύθερη κυκλοφορία των εμπορευμάτων να λαμβάνει ορισμένες αποφάσεις και μέτρα, και ιδίως το σημείο 1,
   ΕΚΤΙΜΩΝΤΑΣ ότι το πρώτο εδάφιο του άρθρου 6 στοιχείο α) της πράξης ορίζει ότι, αποσκοπώντας στον έλεγχο ενδεχομένων κρουσμάτων λοιμώδους αναιμίας του σολομού (ΛΑΣ), όλα τα ψάρια ενός μολυσμένου ιχθυοτροφείου πρέπει να αποσύρονται σύμφωνα με καθεστώς το οποίο καθορίζεται από την επίσημη υπηρεσία και εγκρίνεται από την Εποπτεύουσα Αρχή της ΕΖΕΣ (στο εξής η Αρχή)·
   ΕΚΤΙΜΩΝΤΑΣ ότι η πράξη που αναφέρεται στο σημείο 3.2.29 του κεφαλαίου Ι του παραρτήματος Ι της συμφωνίας ΕΟΧ, δηλαδή η απόφαση 2003/466/ΕΚ της Επιτροπής, της 13ης Ιουνίου 2003, για τη θέσπιση κριτηρίων για τον καθορισμό ζωνών και την εντεταλμένη επιτήρηση μετά από υπόνοιες για την ύπαρξη ή επιβεβαίωση της ύπαρξης λοιμώδους αναιμίας του σολομού (ΛΑΣ), καθορίζει τα σχέδια δειγματοληψίας και τις διαγνωστικές μεθόδους για την ανίχνευση και την επιβεβαίωση της ΛΑΣ, καθώς επίσης και κριτήρια για τον καθορισμό ζωνών και την εντεταλμένη επιτήρηση μετά από υπόνοιες ή επιβεβαίωση της ύπαρξης ΛΑΣ·
   ΕΚΤΙΜΩΝΤΑΣ ότι η Αρχή, με την απόφασή της αριθ. 226/04/COL, της 9ης Σεπτεμβρίου 2004, ενέκρινε το καθεστώς που υπέβαλε η Νορβηγία για την απόσυρση όλων των ψαριών των νορβηγικών ιχθυοτροφείων που μολύνθηκαν από λοιμώδη αναιμία του σολομού (ΛΑΣ)·
   ΕΚΤΙΜΩΝΤΑΣ ότι η Νορβηγία, με επιστολή της τής 21ης Μαρτίου 2006, ζήτησε την έγκριση εκ μέρους της Αρχής ορισμένων τροποποιήσεων του καθεστώτος της για την απόσυρση όλων των ψαριών ιχθυοτροφείων που μολύνθηκαν από τον ιό της ΛΑΣ, όπως εγκρίθηκε με την απόφαση αριθ. 226/04/COL της Αρχής, της 9ης Σεπτεμβρίου 2004·
   ΕΚΤΙΜΩΝΤΑΣ ότι η Εποπτεύουσα Αρχή της ΕΖΕΣ, σε στενή συνεργασία με την Επιτροπή των Ευρωπαϊκών Κοινοτήτων, εξέτασε τις προτεινόμενες τροποποιήσεις του καθεστώτος που είχε υποβληθεί από τη Νορβηγία λαμβάνοντας υπόψη την τρέχουσα κατάσταση των επιστημονικών και τεχνικών γνώσεων·
   ΕΚΤΙΜΩΝΤΑΣ ότι η απόσυρση των ψαριών πραγματοποιείται με τρόπο ώστε να επιτυγχάνεται η πρόληψη της περαιτέρω εξάπλωσης της ιχθυονόσου σε άλλες ιχθυοκαλλιέργειες και στον πληθυσμό των μη καλλιεργούμενων ψαριών που μπορεί να μολυνθούν από τη νόσο·
   ΕΚΤΙΜΩΝΤΑΣ ότι η απόσυρση των ψαριών πρέπει να βασίζεται στην πραγματοποίηση αναλύσεων, κατά περίπτωση, σχετικά με τους κινδύνους περαιτέρω εξάπλωσης της ιχθυονόσου, όπως η σοβαρότητα του κρούσματος και άλλες παράμετροι που εντείνουν τους κινδύνους, και πρέπει να λαμβάνεται υπόψη η τρέχουσα πρακτική εμπειρία και οι επιστημονικές γνώσεις·
   ΕΚΤΙΜΩΝΤΑΣ ότι η διενεργηθείσα εξέταση δείχνει ότι οι προτεινόμενες τροποποιήσεις του νορβηγικού καθεστώτος πληρούν τις απαιτήσεις ενός τέτοιου καθεστώτος και πρέπει, κατά συνέπεια, να εγκριθούν·
   ΕΚΤΙΜΩΝΤΑΣ ότι η Εποπτεύουσα Αρχή της ΕΖΕΣ, με την απόφασή της αριθ. 314/06/COL, παρέπεμψε το θέμα στην κτηνιατρική επιτροπή της ΕΖΕΣ, η οποία επικουρεί την Εποπτεύουσα Αρχή της ΕΖΕΣ·
   ΕΚΤΙΜΩΝΤΑΣ ότι, όπως προτάθηκε από την κτηνιατρική επιτροπή της ΕΖΕΣ η οποία επικουρεί την Εποπτεύουσα Αρχή της ΕΖΕΣ και για λόγους ασφάλειας δικαίου, θα πρέπει να προστεθεί στην απόφαση ένα νέο σημείο όπου θα αναφέρεται ότι καταργείται η απόφαση αριθ. 226/04/COL της Αρχής, της 9ης Σεπτεμβρίου 2004·
   ΕΚΤΙΜΩΝΤΑΣ ότι τα μέτρα που προβλέπονται στην παρούσα απόφαση είναι σύμφωνα με τη γνώμη της κτηνιατρικής επιτροπής της ΕΖΕΣ που επικουρεί την Εποπτεύουσα Αρχή της ΕΖΕΣ,
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   
               1)
            
            
               Εγκρίνεται το επικαιροποιημένο καθεστώς που έχει υποβάλει η Νορβηγία για την απόσυρση όλων των ψαριών των νορβηγικών ιχθυοτροφείων που μολύνθηκαν από λοιμώδη αναιμία του σολομού (ΛΑΣ).
            
         
               2)
            
            
               Η απόφαση αριθ. 226/04/COL της Εποπτεύουσας Αρχής της ΕΖΕΣ, της 9ης Σεπτεμβρίου 2004, για την έγκριση του επικαιροποιημένου καθεστώτος που υπέβαλε η Νορβηγία για την απόσυρση όλων των ψαριών των νορβηγικών ιχθυοτροφείων που μολύνθηκαν από λοιμώδη αναιμία του σολομού (ΛΑΣ) καταργείται.
            
         
               3)
            
            
               Η παρούσα απόφαση αρχίζει να ισχύει στις 13 Δεκεμβρίου 2006.
            
         
               4)
            
            
               Η παρούσα απόφαση απευθύνεται στη Νορβηγία.
            
         
               5)
            
            
               Το αυθεντικό κείμενο της παρούσας απόφασης είναι στην αγγλική γλώσσα.
            
         
      Βρυξέλλες, 13 Δεκεμβρίου 2006.
      
         
            Για την Εποπτεύουσα Αρχή της ΕΖΕΣ
         
         Kristján Andri STEFÁNSSON
         
         
            Μέλος του Σώματος
         
         Niels FENGER
         
         
            Διευθυντής